 Ọpụpụ 14  Jehova wee gwa Mozis, sị:Gwa ụmụ Izrel ka ha laghachi azụ maa ụlọikwuu nihu Paịhahaịrọt nagbata Migdọl na oké osimiri nke chere Bel-zifọn ihu. Nihu ya ka unu ga-ama ụlọikwuu nakụkụ oké osimiri ahụ.Mgbe ahụ Fero ga-ekwu banyere ụmụ Izrel, sị, Ha nọ ná mgbagwoju anya wee na-awagharị nala a. Ala ịkpa agbachibidowo ha.Ya mere, m ga-ekwe nezie ka obi Fero kpọchie, ọ ga-achụwakwa ha, m ga-enwetara onwe m otuto site nimeri Fero na ìgwè ndị agha ya niile; ndị Ijipt ga-amara na mụ onwe m bụ Jehova. Ha wee mee nnọọ otú ahụ.E mesịa, a kọọrọ eze Ijipt na ndị Izrel agbaala ọsọ. Ozugbo ahụ, obi Fero na ndị na-ejere ya ozi gbanwere nebe ndị Izrel nọ, nke mere na ha sịrị: Gịnị bụ ihe a anyị meworo, nke na anyị hapụrụ Izrel ka ha laa wee kwụsị ịgbara anyị ohu?O wee kwadebe ụgbọ ịnyịnya agha ya, ọ kpọkwaara ndị ya.O wee were narị ụgbọ ịnyịnya isii a họrọ ahọ na ụgbọ ịnyịnya niile ndị ọzọ nke Ijipt, kpọrọkwa ndị dike ka ha nọkwasị na nke ọ bụla nime ha.Jehova wee si otú ahụ kwe ka obi Fero eze Ijipt kpọchie, o wee chụwa ụmụ Izrel, ka ụmụ Izrel weliri aka ha elu na-apụ.Ndị Ijipt wee chụwa ha, ụgbọ ịnyịnya niile nke Fero na ndị agha ịnyịnya ya na ìgwè ndị agha ya wee chụkwute ha nebe ha mara ụlọikwuu nakụkụ oké osimiri ahụ, nakụkụ Paịhahaịrọt nke chere Bel-zifọn ihu.Mgbe Fero rutere nso, ụmụ Izrel malitere ilepụ anya, ma, lee, ndị Ijipt na-abịa nazụ ha; ụmụ Izrel wee tụọ nnọọ egwu ma malite itiku Jehova.Ha wee gwa Mozis, sị: Ọ bụ maka na e nweghị ebe ili ozu ma ọlị nIjipt ka i ji kpọta anyị nebe a ka anyị nwụọ nala ịkpa? Gịnị bụ ihe a i mere anyị site nịkpọpụta anyị nIjipt?Ọ bụghị ihe a ka anyị gwara gị nIjipt, sị, Hapụ anyị, ka anyị jewere ndị Ijipt ozi? Nihi na ọ kara anyị mma ijere ndị Ijipt ozi kama ịnwụ nala ịkpa.Mozis wee sị ndị Izrel: Unu atụla egwu. Guzosienụ ike hụ nzọpụta Jehova, nke ọ ga-azọpụta unu taa. Nihi na ndị Ijipt a unu na-ahụ taa, unu agaghị ahụ ha ọzọ, ee e, ọ dịghị mgbe unu ga-ahụ ha ọzọ.Jehova nonwe ya ga-eburu unu agha, unu onwe unu ga-agba nkịtị.Jehova wee gwa Mozis, sị: Gịnị mere i ji na-etiku m? Gwa ụmụ Izrel ka ha kwalie.Ma gị onwe gị, welie mkpara gị ma setịa aka gị nelu oké osimiri mee ka o kewaa, ka ụmụ Izrel wee gabiga netiti oké osimiri, nala akọrọ.Ma mụ onwe m, lee, m ga-ekwe ka obi ndị Ijipt kpọchie, ka ha wee chụrụ ha banye ka m wee nwetara onwe m otuto site nimeri Fero na ìgwè ndị agha ya niile, ụgbọ ịnyịnya agha ya na ndị agha ịnyịnya ya.Ndị Ijipt ga-amara na mụ onwe m bụ Jehova mgbe m ga-enwetara onwe m otuto site nimeri Fero, ụgbọ ịnyịnya agha ya na ndị agha ịnyịnya ya.Mmụọ ozi nke ezi Chineke, bụ onye na-ebutere ndị Izrel ụzọ, pụrụ gaa nazụ ha, ogidi ígwé ojii ahụ sikwa nihu ha pụọ wee guzoro nazụ ha.O wee bịa dịrị nagbata ndị agha ndị Ijipt na ndị Izrel. Notu aka, ọ ghọrọ ígwé ojii na ọchịchịrị. Naka nke ọzọ, ọ nọ na-enye ìhè nabalị. Otu ìgwè abịarughị ìgwè nke ọzọ nso nabalị ahụ dum.Mozis wee setịa aka ya nelu oké osimiri ahụ; Jehova wee malite iji oké ifufe siri ike nke si nebe ọwụwa anyanwụ mee ka oké osimiri ahụ laghachi azụ nabalị ahụ dum, meekwa ka ala oké osimiri ahụ ghọọ ala akọrọ, mmiri ahụ wee na-ekewa.E mesịa, ụmụ Izrel gafere netiti oké osimiri ahụ, nala akọrọ, ka mmiri ahụ bụụrụ ha mgbidi naka nri ha nakwa naka ekpe ha.Ndị Ijipt wee chụwa ha, ịnyịnya niile nke Fero, ụgbọ ịnyịnya agha ya na ndị agha ịnyịnya ya wee chụrụ ha banye netiti oké osimiri ahụ.O wee ruo noge nche ụtụtụ na Jehova si nogidi ọkụ na nke ígwé ojii ahụ lepụ anya lee ndị agha Ijipt, o wee tinye ndị agha Ijipt nọgba aghara.O wee na-ahịọpụsị ụkwụ ụgbọ ịnyịnya ha nke mere na ọ nọ na-esiri ha ike ịgba ya; ndị Ijipt wee malite ikwu, sị: Ka anyị si nebe ndị Izrel nọ gbapụ, nihi na Jehova na-alụso ndị Ijipt ọgụ nihi ha.Nikpeazụ, Jehova gwara Mozis, sị: Setịa aka gị nelu oké osimiri a, ka mmiri ya laghachite rikpuo ndị Ijipt, ụgbọ ịnyịnya agha ha na ndị agha ịnyịnya ha.Ozugbo ahụ, Mozis setịrị aka ya nelu oké osimiri ahụ, oké osimiri ahụ wee malite ịlọghachi nọnọdụ ya nisi ụtụtụ. Ka nke a na-eme, ndị Ijipt nọ na-agbapụ ka ọ ghara izute ha, ma Jehova tụbara ndị Ijipt netiti oké osimiri ahụ.Mmiri ahụ wee na-alọghachi. Nikpeazụ, o kpuchiri ụgbọ ịnyịnya agha ndị ahụ na ndị agha ịnyịnya nke ìgwè ndị agha niile nke Fero bụ ndị chụụrụ ha banye noké osimiri ahụ. Ọbụna otu nime ha afọdụghị.Ma ụmụ Izrel jere ije nala akọrọ netiti ala oké osimiri ahụ, mmiri ahụ bụụrụ ha mgbidi naka nri ha nakwa naka ekpe ha.Otú a ka Jehova si zọpụta Izrel naka ndị Ijipt nụbọchị ahụ, Izrel wee hụ ka ndị Ijipt nwụrụ nụsọ oké osimiri ahụ.Izrel hụkwara aka dị ike nke Jehova ji mee ihe megide ndị Ijipt; ndị Izrel wee malite ịtụ egwu Jehova na inwe okwukwe nebe Jehova nọ nakwa nebe Mozis ohu ya nọ. 